internet vaartha 336 Views
ముంబై : సిమెంట్‌ కంపెనీల షేర్లు 52 వారాల గరిష్టస్థాయిలో కొనసాగుతున్నాయి. భారీ కంపెనీలు ఎసిసి, అంబుజాసిమెంట్స్‌ శ్రీసిమెంట్స్‌, అల్ట్రాటెక్‌ సిమెంట్‌ కంపెనీలు 52వారాల గరిష్టంగా నడిస్తే చిన్న, మధ్యస్థాయి కంపెనీలు కూడా 52 వారాల గరిష్టంగా ట్రేడింగ్‌ జరుపుతున్నాయి. గడచిన కొన్ని త్రైమాసికాలుగా ట్రేడింగ్‌ అసంబద్ధం గాను అనిశ్చితంగాను ఉన్న సిమెంట్‌ కంపెనీలకు ఈఏడాది బడ్జెట్‌లో పొందుపరిచిన ఇన్‌ఫ్రా కేటాయింపులు, గ్రామీణ ఆర్థికవ్యవస్థ బలోపేతానికి చర్యలతో రానున్న కాలంలో సిమెంట్‌ కంపెనీలకు డిమాండ్‌ పెరుగుతుంద ని అంచనాలు వేస్తున్నారు. ఇన్‌ఫ్రా రంగంలోనే 40శాతం సిమెంట్‌ వినియోగం జరుగుతోంది. 2017 మధ్యభాగం నుంచి సిమెంట్‌ కంపెనీలకు మరింత డిమాండ్‌ ఉంటుందని అంచనా. రుతుపవనాల అనంతరం ప్రాజెక్టుల్లో కదలిక పెరుగుతుంది. ఉత్తర, మధ్య భారతంలోను, పశ్చిమప్రాంతంలో కూడా మధ్య కాలికంగా ప్రాజెక్టుల్లో కదలిక పెరుగుతున్నట్లు నిపు ణులు పేర్కొంటున్నారు. కోటక్‌ సెక్యూరిటీస్‌ వంటి సంస్థల అభిప్రాయాన్ని పరిశీలిస్తే మార్చినెలలో ఉత్తరభారత్‌లో పనులు స్థిరంగా ఉన్నాయి. జెకె సిమెంట్‌, జెకెలక్ష్మి, శ్రీసిమెంట్‌కంపెనీలు తమతమ ధరలను పునఃసమీక్షించాయి.ఇక దక్షిణాది ప్రాంతం లో ఉత్పత్తికి అనుగుణంగా డిమాండ్‌ ఉన్నట్లు అంచనా. ఆంధ్రప్రదేశ్‌, తెలంగాణ రాష్ట్రాల్లో డిమాండ్‌ అనుకున్నంతగా లేదని అంచనా. అయితే రానురాను రాజధాని నిర్మాణం, మరింత ఇన్‌ఫ్రా భారీ ప్రాజెక్టులతో కొంత డిమాండ్‌ పెరుగుతుందని అంచనా. ఇండియాసిమెంట్స్‌ వంటి కంపెనీలు షేర్లు కనిష్టంగా 67.50 నుంచి 91.90స్థాయికి ట్రేడింగ్‌ జరుగుతున్నాయి. ఓరియంట్‌ సిమెంట్‌ తెలంగాణలోఉత్పత్తిచేస్తూ పశ్చిమప్రాంతానికి కూడా పంపిణీచేస్తోంది. ఈ రెండుప్రాంతాల్లోను కూడా డిమాండ్‌పెరిగే అవకాశం ఉంది. కర్నాటకలో కూడా ఓరియంట్‌ పటిష్టం అవుతోంది. సాగర్‌ సిమెంట్స్‌ పరంగాచూస్తే 15శాతం పెరుగుతుందని అంచనా. మోతీలాల్‌ ఓస్వాల్‌ సెక్యూరిటీస్‌ వంటి ఏజెన్సీలు 2015లో బిఎంఎం సిమెంట్‌ కొనుగోలుతో మరి కొంత పెరుగుతుందని అంచనా. సాగర్‌ సిమెంట్స్‌ ఏప్రిల్‌ 11వ తేదీ 604 రూపాయలుగాట్రేడ్‌ అయితే ప్రస్తుతం 569ప్రాంతంలోఉంది. దాల్మియా భారత్‌ వంటివి ఈశాన్యరాష్ట్రాలు, దక్షిణ భారత్‌లో ఎక్కువ పటిష్టంగా ఉన్నాయి. ఈశాన్యభారతంలో రోడ్డుప్రాజెక్టులు ఎక్కువ గా రావడమే ఇందుకుకీలకం. క్రెడిట్‌స్యూస్సీ వంటి సంస్థలు మార్చి త్రైమాసికం కొంత నీరసిస్తుందని, ధరల్లో ఉత్తర భారత్‌వైపు నుంచి ధరల్లోకొంత రికవరీ కనిపించాల్సి ఉందని ఈ త్రైమాసికం చివరినాటికి కనిపి స్తుందని ప్రకటించింది. సగటు అమ్మకం ధరలు గతంలో పోలిస్తే ఏటికేటాది చొప్పున 6-8శాతం దిగజారాయి. శ్రీసిమెంట్‌, అంబూజా, ఎసిసి, అల్రాటెక్‌ సంస్థలు 9-29శాతం పెరిగాయి. మిడ్‌సైజ్‌ కంపెనీల పరంగా చూస్తేఓరియంట్‌, జెకెలక్ష్మి, జెకెసిమెంట్‌ వంటి వి 13-41శాతం పెరిగాయి. ప్రిస్మ్‌ సిమెంట్‌ ఒకే ఒక్కకంపెనీ ఏటికేడాదిచొప్పున8.2శాతం క్షీణించింది.